
Europski parlament,
–	uzimajući u obzir Prijedlog Komisije upućen Europskom parlamentu i Vijeću (COM(2022)0134),
–	uzimajući u obzir članak 294. stavak 2., članak 43. stavak 2. i prvi stavak članka 118. Ugovora o funkcioniranju Europske unije, u skladu s kojima je Komisija podnijela Prijedlog Parlamentu (C9‑0130/2022),
–	uzimajući u obzir članak 294. stavak 3. Ugovora o funkcioniranju Europske unije,
–	uzimajući u obzir mišljenje Europskoga gospodarskog i socijalnog odbora od 13. srpnja 2022.[footnoteRef:1], [1:  	SL C 443, 22.11.2022., str. 116.] 

–	uzimajući u obzir mišljenje Odbora regija od 30. studenoga 2022.[footnoteRef:2], [2:  	SL C 79, 2.3.2023., str. 74.] 

–	uzimajući u obzir privremeni sporazum koji je odobrio nadležni odbor u skladu s člankom 74. stavkom 4. Poslovnika te činjenicu da se predstavnik Vijeća pismom od 27. studenoga 2023. obvezao prihvatiti stajalište Europskog parlamenta u skladu s člankom 294. stavkom 4. Ugovora o funkcioniranju Europske unije,
–	uzimajući u obzir članak 59. Poslovnika,
–	uzimajući u obzir mišljenja Odbora za pravna pitanja i Odbora za međunarodnu trgovinu,
–	uzimajući u obzir izvješće Odbora za poljoprivredu i ruralni razvoj (A9‑0173/2023),
1.	usvaja sljedeće stajalište u prvom čitanju[footnoteRef:3]; [3:  	Ovo stajalište zamjenjuje amandmane usvojene 1. lipnja 2023. (Usvojeni tekstovi, P9_TA(2023)0210).] 

2.	prihvaća zajedničku izjavu Europskog parlamenta i Vijeća priloženu ovoj Rezoluciji;
3.	poziva Komisiju da predmet ponovno uputi Parlamentu ako zamijeni, bitno izmijeni ili namjerava bitno izmijeniti svoj Prijedlog;
4.	nalaže svojoj predsjednici da stajalište Parlamenta proslijedi Vijeću, Komisiji i nacionalnim parlamentima.

P9_TC1-COD(2022)0089
Stajalište Europskog parlamenta usvojeno u prvom čitanju 28. veljače 2024. radi donošenja Uredbe (EU) 2024/… Europskog parlamenta i Vijeća o oznakama zemljopisnog podrijetla za vino, jaka alkoholna pića i poljoprivredne proizvode, te zajamčeno tradicionalnim specijalitetima i neobveznim izrazima kvalitete za poljoprivredne proizvode, izmjeni uredaba (EU) br. 1308/2013, (EU) 2019/787 i (EU) 2019/1753 te stavljanju izvan snage Uredbe (EU) br. 1151/2012
(S obzirom da je postignut sporazum Parlamenta i Vijeća, stajalište Parlamenta odgovara konačnom zakonodavnom aktu, Uredbi (EU) 2024/1143.)



PRILOG ZAKONODAVNOJ REZOLUCIJI
Zajednička izjava Europskog parlamenta i Vijeća povodom donošenja Uredbe (EU) 2024/1143[footnoteRef:4] [4:  	SL L, 2024/1143, 23.4.2024., ELI: http://data.europa.eu/eli/reg/2024/1143/oj.] 

Europski parlament i Vijeće ističu da svi postupci koji se odnose na oznake zemljopisnog podrijetla uređeni ovom Uredbom ostaju u isključivoj nadležnosti Komisije.
Europski parlament i Vijeće napominju da se Komisiji može pomoći samo u izvršavanju administrativnih zadaća, ako i u mjeri u kojoj je to moguće u skladu s postojećim pravnim okvirom.
U svrhu transparentnosti Komisiju se poziva da svake godine obavijesti Europski parlament i Vijeće o pomoći koju je primila u izvršavanju tih zadaća.

